text: Mystik om dødsfald næppe så mystisk 
  11 december 2014 kl. 17.30
  Esbjerg Politi hælder nu lidt mere til, at der ikke ligger en forbrydelse bag fundet af en mand i en lejlighed. Nu venter de på den endelige obduktion.
  Torsdag eftermiddag fandt politiet en død mand i en lejlighed i Exnersgade i Esbjerg. 
  Det viste sig, at det handler om lejlighedens beboer. En 38-årig mand.
  Rundt om ham lå en masse blod. En forbrydelse? Blodstyrtning?
  - I første omgang lignede det en mulig forbrydelse, men nu hælder vi lidt mere til en mulig blodstyrtning. Men vi vil naturligvis være helt sikre og afventer nu den endelige obduktion, siger Bent Thuesen, vicepolitiinspektør ved Syd- og Sønderjyllands Politi.
  